Finantsinspektsiooni teatel kaaluti kolimist hinnates eelkõige, kas sellega saaksid kannatada panga võlausaldajad, hoiustajad ja laiem avalikkus. Neljapäeval jõuti järeldusele, et sellist riski kolimine ei suurenda ja Rootsi finantsstabiilsus suudetakse endiselt tagada.

Nordea teatel on kolimine euroalale ja seega ka euroala pangandusliitu selle klientide, aktsionäride ja töötajate huvides ning kolimine mõjutab vaid väikest osa selle 30 000 töötajast.